HTECH ร่วมงาน Opportunity Day กางแผนงานปี 61
HTECH ร่วมงาน Opportunity Day กางแผนงานปี 61
29 มี.ค. 2561

นายพีท ริมชลา กรรมการผู้จัดการ บริษัท แฮลเซี่ยน เทคโนโลยี่ จำกัด (มหาชน) หรือ HTECH ผู้ประกอบธุรกิจผลิต รับจ้างผลิต และจำหน่ายเครื่องมือตัดเฉือนโลหะรายใหญ่ในประเทศไทยและในภูมิภาคอาเซียน นำเสนอข้อมูลต่อนักลงทุนในงาน Opportunity Day เมื่อเร็วๆ นี้ เปิดแผนกลยุทธ์ปี 2561 พร้อมรุกตลาดทั้งในและต่างประเทศ หลังแผนการก่อสร้างและติดตั้งเครื่องจักรใหม่แล้วเสร็จ ตั้งเป้ารายได้ปีนี้เติบโต 10% จากปีก่อน
สำหรับผลประกอบการปี 2560 รายได้รวมโตเกือบ 22% อยู่ที่ 1,004.22 ล้านบาท กำไรสุทธิส่วนของผู้ถือหุ้นบริษัทใหญ่โตเกือบ 26% อยู่ที่ 148.30 ล้านบาท บอร์ดไฟเขียวจ่ายเงินปันผลงวดครึ่งปีหลังอีก 0.10 บ./หุ้น กำหนดจ่าย 25 พฤษภาคมนี้